Προβλήματατου θεσμού «Ψυχολόγος Σχολείου» 
(άρθρο σε οςος.Ρι) 
Γιάννης Π. Πλατάρος Μαὐδηματικός 


Ξεκινάμε, µε το δεδομένο, ὁτι όλοι σχεδὀν οι συνάδελφοι χαιρέτησαν 
ενθουσιωδώς τον θεσμό του ὑΨυχολόγου ανά Σχολείο επενδύοντας µεγάλες 
προσδοκίες προ των απιστεύτων προβλημάτων που αντιμετωπίζουν ιδίως τα 
τελευταία χρόνια όσον αφορά την πειθαρχία την παραβατικότητα τον εκφοβισμό 
Κ.Ο.Κ. 


Ποια όµως είναι η εικόνα που -εμείς τουλάχιστον- αντιλαμβανόμαστε; 


Έχει τεθεί ένα µέγα πρόβλημα µε τα ΚΕΣΣΥ (απίστευτο κυριολεκτικά) και η όλη 
νοµοθεσία έχει «παγώσει» µε µια απλή εγκύκλιο. Το πρόβλημα είναι σχεδόν άγνωστο 
, ενεφανίσθη όπως και πάγωσε επί προηγούμενης Κυβέρνησης και εξακουλουθεί 
υφιστάμενο εν υπνώσσει. 


Μία ακραία περιγραφή του προβλήματος είναι η εξής: 


ο Εμφανίζεται ένας γονέας και Κάνει µια απλή αίτηση στο Σχολείο µε την οποία 
δηλώνει ένα πρόβλημα µαθησιακό που έχειτο παιδίτου , κατά την απολύτως 
δική του προσωπική γνώµη. 

ο Το Σχολείο, συντάσσει πρακτικό Συλλόγου µε το οποίο καθορίζεται τρίµηνο 
πρὀγραµµµα εξατομικευµένης παρέμβασης , τα αποτελέσµατα του οποίου 
αποτιμώνται µε άλλο πρακτικό. 

ο Συντάσσεται ερωτηματολόγιο τουλάχιστον 100 ερωτήσεων σε τριβάθμια 
Κλίμακα Λίκερτ µε κάποιες απ΄ αυτές και σύντομης απάντησης. Η σωστή και 
υπεύθυνη συμπλήρωση κάθε ερὠτησης απὀ αυτές προὐποθέτει την ύπαρξη 
ενός άλλου γραπτού είτε προφορικού τέστ είτε επισταµένη επἰ τούτω 
παρατήρηση απὀ ὀλουςτους καθηγητές. 

ο Λετά γίνεται η παραπομπή στο ΚΕΣΣΥ για τα περαιτέρω. Τώρα- ανεπισήµως 
αφού δεν έχει αλλάξει ο νόμος - υπάρχει µόνο η συμπλήρωση του τεστ µόνο 
και η παραπομπή στο ΚΕΣΣΥ. (Από όλουςτους διδάσκοντες στην τάξη) 


Από τα παραπάνω κρατήστε την αναστάτωση, που -εκ του νόμου- µπορεί να 
προκληθεί ακόµα και για το τίποτα. 


Εν τω μεταξύ προχθές, ήλθε νέα εγκύκλιος για τα ΕΠΑΛ, όπου έχουν Ψυχολόγους, 
για να εφαρμοστεί ο θεσμός του Καθηγητή Συμβούλου (ή «Συμβούλου Καθηγητή» 
όπως κάποιος σόλοικα ονοµάτισε, αφού το σόλοικο αναφύεται στην γενική πτώση) 


Αν ερμηνεύουµε σωστά την εγκύκλιο, οι καθηγητές ανακηρύσσονται «σύμφωνα µετα 
διεθνώς κρατούντα στα Παιδαγωγικά -σε διάµεσους (ενδιάµεσους διαμεσολαβητές) 
μεταξ Μαθητών-Ψυχολόγου. Ουσιαστικά σε «βοηθούς ὑΨυχολόγου» 
Αναλαμβάνουν να κάνουν «άτυπες συνεδρίες» µε τον µαθητή εντός διδακτικού 
ωραρίου, παἰρνοντάς τον από το µάθηµα για ένα τέταρτοτης ώρας. Συµφωνεί µετον 
συνεντευξιαζόµενο τι θέµατα θα συζητήσουν και αυτό το Κάνουν δις του µηνός . 
Καταγράφουν ανωνύµως και ἀλλα τέτοια. 


Φαντάζεται κάποιος γιατί γίνονται όλα αυτά τα περίεργα ενώ έχουµε ειδικό για 
συνεδρίες; Πώς ξαφνικά και εν αιθρίἰα ανακηρύσσονται οι καθηγητές ὡς ουσιαστικοί 
και ειδικευµένοι «βοηθοί ψυχολόγου; » 


Επιχερούµε την προσωπική µας εκτίµηση µε όσα επιχειρήματα λογικά 
διαθέτουμε και τα γεγονότα: 


Υπενθυμµίζουµε, ότι ο Ψυχολόγος δεν είναι λύτης προβλημάτων. Περιγράφει 
επιστημονικά ένα πρόβλημα που διαπιστώνει -αν έχει εύχερα τα εργαλεία να το 
διαπιστώσει- και εισηγείται λύσεις . Οι λύσεις διαφοροποιούνται ανάλογα µε τις 
δυνατότητες περαιτέρω παρέμβασης στον οικογενειακό και κοινωνικό περίγυρο του 
μαθητή. Υπό προὐποθέσεις που είτε πληρούνται είτε ὀχι. Ο κλάδος έχει ανάγκη τους 
Ψυχολόγους για έγκαιρη και έγκυρη διάγνωση και δρομολόγηση της ὁὀποιας λύσης, 
εφ᾽ όσον είναι δροµολογήσιµη, αφού τα σοβαρά προβλήματα προσκρούουν 
συνηθέστατα πάνω σε εντελὠς διαλυµένες οικογένειες, είτε µένουν μαζί είτε όχι , 
χωρίς όμως να εἶναι κι αυτό προὐπόθεση, αφού η προβλημµατικότητα των τέκνων 
«παρατηρείται ακόµα και στις καλύτερες των οικογενειών» όπως συνήθως λέει ο 
απλός κόσμος για ένα πρόβλημα που εµφανίζεται χωρίς ορατή αιτία. 


Ο Ψυχολόγος του Σχολείου, έχει μέγιστο νοµικό εμπόδιο για να κάνει την 
δουλειά του. Είναι τεράστιο και αξεπέραστο, ακόµα κι αν η Υπουργός έχει διάθεση 
για νομοθετική πρωτοβουλία επίλυσης του προβλήματος. Ποίοτο πρόβλημα; Ιδού: 


«Για κάθε διαγνωστική συνεδρία και για κάθε θέµα πρέπει να έχει έγγραφη 
νομική συγκατάθεση του Κηδεµόνα» 


Η παραπάνω διατύπωση, δεν µοιάζειτόσο αξεπέραστη απ΄όσο φαντάζει. Είναι 
όµως ακόµα πιο στενή. Παράδειγμα: 


Η διατύπωση συγκατάθεσης µπορεί να είναι κάτι σαν το παρακάτω: «Επιτρέπω 
την διαγνωστική συνεδρία για ανίχνευση μαθησιακών αναγκών λ.χ. δυσλεξία, 
Διάσπαση Ελλειμματικής Προσοχής Υπερκινητικότητα (ΔΕΠΥ) Νοητικό πηλίκο, κ.ο.κ. 


Σπεύδουµε να προδικάσουµε ότι η ανταπόκριση η εθελουσία των γονέων σε 
µια τέτοια διατύπωση θα είναι 10056 αν και µε τον δείκτη νοημοσύνης δεν θα 
συμφωνήσουν όλοι, εμείς εδώ δεχόµαστετην καθολική αποδοχή. Εδώ φεύγουμε από 
τις «καθιερωμένες» Ψυχολογικές δυσλειτουργίες και πάµε στην καρδιά του 
προβλήματος που θέλουν να αντιμετωπίσουν οι εκπαιδευτικοί. Την παραβατικότητα 
και την θεραπεία της. Αυτή θέλει λεπτομερή διάγνωση: π.χ. Κοινωνικούς 
λειτουργούς, που θα πάνε στο σπίτι. Για να πάνε στο σπίτι θέλουν εισαγγελική 
παραγγελία. Για να υπάρξει εισαγγελική παραγγελία θα πρέπει να υπάρξει 
παραβίαση του Ποινικού κὠδικα. Παραβλέπω ότι ο ποινικός κώδικας παραβιάζεται 
κάθε µέρα απὀ όλους και διαχρονικώς λ.χ. Καταλήψεις και µη Φοίτηση στην 
υποχρεωτική 9-χρονη εκπαίδευση. Τα προβλήματα δεν μπορούν να αντιμετωπιστούν 
µε το έσχατο µέτρο «αλλαγή σχολικού περιβάλλοντος» ({Ξξ πάρτε εσείς οι άλλοι το 
πρόβλημα) αφού στην πράξη η ανοχή στα Σχολεία είναι υπέρμετρη και όταν καταστεί 
ασύμμετρη καταφεύγουν οι Σύλλογοι στο «έσχατο μέτρο» Υπάρχει ανάγκη 
πρόληψης. Αςτο δούµε λίγο καλύτερα: 


Πώς θα κάνει συνεδρία διαγνωστική ο Ψυχολόγος αν δεν ρωτήσει εξαιρετικά 
ευαίσθητα προσωπικά δεδοµένα για την µαμά τον μπαμπά, την γιαγιά, τον πατριό, 
την μητριά, την γιαγιά; Και ας πούμε ότι τα ρωτάει. Θα πάρει ακριβείς απαντήσεις ἡ 
όχι; Κι ας πούμε ὁτι πάρει ακριβείς και πετύχει την ρίζα του πολύ σοβαρού 
προβλήματος. Κινδυνεύει µε μηνύσεις; Περιµένει κάποιος να υπερβεί ο Ψυχολόγος 
την δεοντολογία του και την νομική του υποχρέωση για εξουσιοδότηση απὀ τους 
έχοντες την Επιτροπεία Ανηλίκων Κηδεμόνες; Πώς θα λύσει λοιπὀν το πρόβλημα; Μα 
µε τους ...εκπαιδευτικούς! Αυτοί ομιλούν κάθε µέρα, αυτοί έχουν νομική 
εξουσιοδότηση νατους ακούν, νατους ρωτούν και ό,τι θέλουν προσεκτικά («μήπως 
θέλεις να µου πεις....») και µετά να αξιολογούν αυτό που άκουσαν που θατο πουν 
και πὠς θα το πουν έστω κι αν όλοι οι ΔΥ έχουν νοµική υποχρέωση Ὑπηρεσιακής 
Εχεμύθειας και εμµπιστευτικότητας; 


Σε ἑνα τέτοιο νοµικό πλέγμα όπου η ουσιαστική αναζήτηση περιγραφή 
διάγνωση του προβλήματος έχει τόσους νομικούς περιορισμούς, η δυνατότητα 
ουσιαστικής παρέμβασης του Ψυχολόγου μειώνεται δραματικά. Και ομιλούµμε µόνο 
για διάγνωση, όχι επίλυση. 


Τόσα χρόνια µε τους ψυχολόγους στα Σχολεία σε επίπεδο Διεύθυνσης δεν 
στάθηκε νομικά εφικτό -- και ούτε θα καταστεί εφικτό -το να παραπέμπεται κάποιος 
υποχρεωτικά στο ΚΕΔΔΥ , ακόµα πιο παλιά ΚΔΑΥ, νυν ΚΕΣΣΥ. Πήξαμε στα ακρωνύµια 
αλλά µόνον αν θέλει ο κηδεμόνας θα το παραπέμψει. Ούτε καν για δυσλεξία, όταν 


βοούσαν εκδήλως τα κλασικά συμπτώματα. Όλοι περίμεναν την Γ΄ Λυκείου για να 
έχουν εκτων πραγμάτων -όχι νοµικώς- επιεικέστερη αντιμετώπιση στις Πανελλήνιες. 


Πώς θα επιλυθεί λοιπόν το πρόβλημα των μαθητών Ρομά που έρχονται στο 
Σχολείο εντελώς αναλφάβητοι όντες νοητικά επαρκέστατοι; Υπάρχει άνθρωπος που 
θα Φοιτάει στην Τρίτη τάξη Κινέζικὠν και θα µπορεί να «καθίσει καλά» µέσα στην 
τάξη µετά τα 5 πρὠτα λεπτά προσέλευσης; Και συνήθως αυτά τα παιδιά -αναλόγως- 
κάθονται απροσδόκητα πάρα πολύ καλά, ίσως υπό την απειλή Κηδεμόνων για τα 
γνωστά επιδόματα ευπαθών οµάδων . Όμως πὠς θα µάθουν Ελληνικά; Πώς µαςτους 
«πάσαραν» στο Γυμνάσιο χωρίς δυνατότητα ανάγνωσης ούτε µιαςλέξης συλλαβιστά; 
Θα πείσει ο Ψυχολόγος τους γονείς να µην ομιλούν τα ροµά µέσα στην σκηνή αλλά 
µόνο την γλὠσσα των «μπαλαμό;» Να έχουν τραπεζάκι µέσα στην σκηνή για τις 
σχολιλές εργασίες Να µην ομιλούν µε τους γείτονες στα ροµά, αλλά µόνο 
«μπαλαμικά;» Θέλωναπω, θα υποδειχθούν µέτρα ή λύσειςπου δεν γνωρίζουμε; Θα 
μπορέσουν να µας υποδείξουν πὠς θα αντιμετωπίσουμε τις θανάσιµες έριδες 
οικογενειών Ροµά που τις μεταφέρουν στο ἰδιο Σχολείο εκτός από «υποχρεωτικά - 
εθελούσιες» µετεγγραφές «για λόγους Δημοσίου Συμφέροντος;» Με το που θα 
μάθουμε ότι ο Γιωργάκης κάνει μπούλινγκ διότι δεν ένοιωσε ποτέ οικογενειακή 
στοργή θα το λύσουμε το πρόβλημα; Θα είμαστε περισσότερο ανεκτικοί στον 
Γιωργάκη; Όλοι είναι έτσι κι αλλιώς υπέρµετρα ανεκτικοί, αλλά το πρόβλημα της 
παρακώλυσης µαθήµατος δεν λύνεται µε ὠριαίες και µε αποβολές µε τους 
αποχωρούντες ή αποβαλλόµενους µαθητές να έχουν θριαµβευτικό ύφος ήρωα. 


Δεν υπάρχει καµία διάθεση υποβάθµισηςτης προσφοράςτων ψυχολόγων όταν 
λειτουργούν µε σοβαρό θεσμικό σύστημα, αλλά σίγουρα δεν πρόκειται για 
υλοποίηση των υπέρµετρων προσδοκιών των συναδέλφων, ούτε για πανάκεια. 
Χρειάζεται γενικότερη θεσμική παρέμβαση λ.χ. µε υποχρεωτική παρακολούθηση 
απογευματινών µαθηµάτων σε επίπεδα, όσων έχουν τεράστιες ελλείψεις, αλλά αυτό 
προὐποθέτει µεταφορά στα σπίτια ολοήµερη υποδομές Σχολείων κλπ. που απαιτούν 
και σοβαρό Κράτος το οποίο τώρα πανηγυρίζει για «την πραγμάτωση στόχων 
εξάλειψης του αναλφαβητισμού στην ΕΕ» που προσµετράται µε την επίσηµη 
προαγωγή αναλφαβήτων στην υποχρεωτική εκπαίδευση, απὀ τάξη σε τάξη, 
κοροϊδεύονταςτους «κουτόφραγκους» 


Πολύ φοβάμαι, ότι ο θεσµός του «ΦΨυχολόγου Σχολείου», θα έχει την τύχη 
του «μία απὀ τα ἴδια» στο γενικότερο πολιτισμικό και πολιτικό τριτοκοσµικό τέρας 
του Ελληνικού γίγνεσθαι, εάν δεν γίνει κάτι ουσιώδες, όχι πάντως η μετατροπή 
των εκπαιδευτικών σε «βοηθούς Ψυχολόγου»... 


